2 POSĖDIS

**SPRENDIMAS**

**DĖL PRITARIMO KAUNO RAJONO SAVIVALDYBĖS TARYBOS ETIKOS KOMISIJOS 2023 M. VEIKLOS ATASKAITAI**

2024 m. vasario 22 d. Nr. TS-96

Kaunas

Vadovaudamasi Kauno rajono savivaldybės tarybos veiklos reglamento, patvirtinto Kauno rajono savivaldybės tarybos 2023 m. kovo 30 d. sprendimu Nr. TS-176 „Dėl Kauno rajono savivaldybės tarybos reglamento patvirtinimo“, 105 punktu, Kauno rajono savivaldybės tarybos Etikos komisijos nuostatų, patvirtintų Kauno rajono savivaldybės tarybos   
2023 m. kovo 30 d. sprendimu Nr. TS-175 „Dėl Kauno rajono savivaldybės tarybos etikos komisijos nuostatų patvirtinimo“, 7.5 papunkčiu, Kauno rajono savivaldybės taryba nusprendžia:

Pritarti Kauno rajono savivaldybės tarybos etikos komisijos 2023 m. veiklos ataskaitai (pridedama).

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas

PRITARTA

Kauno rajono savivaldybės tarybos

2024 m. vasario 22 d. sprendimu Nr. TS-96

**KAUNO RAJONO SAVIVALDYBĖS TARYBOS ETIKOS KOMISIJOS 2023 M. VEIKLOS ATASKAITA**

Išrinkus 2023–2027 metų kadencijos Kauno rajono savivaldybės   
(toliau – Savivaldybė) tarybą, 2023 m. gegužės 4 d. Tarybos sprendimu Nr. TS-190 buvo sudaryta Etikos komisija iš 6 Tarybos narių.

2023 m. Etikos komisijos sudėtis nesikeitė ir buvo tokia:

Pirmininkė Marija Vinciūnienė, Tėvynės sąjungos-Lietuvos krikščionių demokratų partijos atstovė.

Pirmininko pavaduotojas Vladas Kurutis, Lietuvos socialdemokratų partijos atstovas;

Nariai: Irena Marcinkevičienė, Lietuvos socialdemokratų partijos atstovė;

Dovilė Mikuckienė, Lietuvos socialdemokratų partijos atstovė;

Asta Ulinskaitė, Liberalų sąjūdžio atstovė;

Rita Urnikienė, Lietuvos socialdemokratų partijos atstovė.

Per ataskaitinį laikotarpį Etikos komisija:

* negavo nei vieno skundo;
* analizavo Savivaldybės tarybos narių nedalyvavimo Tarybos, komitetų ir komisijų posėdžiuose ir Vietos savivaldos įstatymo nustatytų pareigų nevykdymo priežastis. Atvejų, kai Tarybos nariai be pateisinamos priežasties būtų praleidę iš eilės tris Savivaldybės tarybos posėdžius, nebuvo.
* svarstė Tarybos narių nusišalinimo klausimus. 2023 m. Tarybai pateikti   
  48 Tarybos narių nusišalinimai, iš kurių Tarybos sprendimu priimta – 17, atmesta – 31.

2023 m. birželio 2 d. Etikos komisijos pirmininkė Marija Vinciūnienė ir pavaduotojas Vladas Kurutis dalyvavo Lietuvos Respublikos specialiųjų tyrimų tarnybos (toliau – STT) organizuotuose mokymuose „Korupcijai atsparios aplinkos kūrimo svarba savivaldoje“. Apžvelgti naujausi savivaldos korupcijos pažeidžiamumo statistiniai duomenys ir pagrindinės rizikos sritys, aptartos korupcijos prevencijos rekomendacijos. Mokymuose taip pat pranešimą skaitė Vyriausiosios tarnybinės etikos komisijos atstovas apie viešų ir privačių interesų derinimo naujoves, įsigaliojus naujajai Savivaldos įstatymo redakcijai, lobistinės veiklos atpažinimo ypatybes.

\_\_\_\_\_\_\_\_\_\_\_\_\_\_\_\_\_\_\_\_